
Ministru kabineta sēdes protokollēmums

Par papildu valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “EU Digital Wallet Payment Use Case - Support to the implementation of the European Digital Identity Framework (EDIF) and the implementation of the Once Only System under the Single Digital Gateway Reg” īstenošanai

· 1. Eiropas Savienības programmas “Digitālā Eiropa” līdzfinansētā projekta “EU Digital Wallet Payment Use Case - Support to the implementation of the European Digital Identity Framework (EDIF) and the implementation of the Once Only System under the Single Digital Gateway Reg” (turpmāk – projekts) Granta līguma saistību izpildīšanai atļaut Viedās administrācijas un reģionālās attīstības ministrijai uzņemties papildu valsts budžeta saistības projekta īstenošanas priekšfinansēšanai 2025.gadā – 104 918 euro apmērā.
· 2. Viedās administrācijas un reģionālās attīstības ministrijai, lai nodrošinātu šī protokollēmuma 1.punktā minēto pasākumu īstenošanu, normatīvajos aktos noteiktā kārtībā iesniegt Finanšu ministrijai pieprasījumu finansējuma pārdalei 2025. gadā no valsts pamatbudžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 3. Viedās administrācijas un reģionālās attīstības ministrijai nodrošināt, ka 2026. gadā valsts pamatbudžetā tiek ieskaitīts no Eiropas Komisijas saņemtais finansējums par projekta īstenošanu 104 918 euro apmērā.
· 4. Pieņemt zināšanai, ka papildu finansējums uzturēšanas un citiem ilgtspējas nodrošināšanas izdevumiem no valsts budžeta pēc projekta pabeigšanas nebūs nepieciešams.

